পূর্ণ ব্যক্তিত্ব প্রকাশ

**ফুল পার্সোনালিটি এক্সপ্রেশন (এফপিই)**, যা ***ফি পাই এপসিলন***  নামেও পরিচিত, এটি  ১৯৬২ সালে ভার্জিনিয়া প্রিন্স-এর উদ্যোগে প্রতিষ্ঠিত একটি সংস্থা যা বিষমকামী পুরুষ ক্রসড্রেসারের জন্য গঠিত হয়েছিল। প্রিন্সের গোষ্ঠী *হাউস অ্যান্ড হিলস ক্লাব*  ছিল *এফপিই* সংগঠনের পূর্বসুরী। এই সংগঠনের প্রথম কার্যক্ষেত্র ছিল ক্যালিফোর্নিয়া, কিন্তু পরে সমগ্র মার্কিন যুক্তরাষ্ট্র এবং ইউরোপ বিভিন্ন অঞ্চলে এদের কার্যক্ষেত্র বিস্তৃত হয়।তবে সংগঠনটি সদস্যপদ শুধু হেটারোসেক্সুয়াল (এবং প্রায়শই বিবাহিত) পুরুষদের জন্য সীমাবদ্ধ রাখার কারণে তাদের সমালোচনার মুখে পড়তে হয়। এছাড়াও সংগঠনের অভ্যন্তরে যৌন বিষয়বস্তুর প্রতি কঠোর নিয়ন্ত্রণ এবং সীমাবদ্ধতার জন্য প্রিন্স সমালোচিত হন।

## পটভূমি
১৯৬২ সালে ভার্জিনিয়া প্রিন্স *এফপিই* প্রতিষ্ঠা করেন, যা ছিল মূলত বিষমকামী পুরুষ এবং ক্রসড্রেসারের জন্য একটি সংগঠন। এই সংগঠনটির ভিত্তি গড়ে ওঠে প্রিন্সের পূর্ববর্তী সংগঠন *হোস অ্যান্ড হিলস ক্লাব*  -এর উপর, যা লস অ্যাঞ্জেলেসে অবস্থিত ছিল।।  ১৯৭৬ সালে এই *এফপিই* ক্যারল বিক্রফ্টের *ম্যাডেমোইসেল সোরোরিটি (* ওরফে *ম্যামসেল* ) এর সাথে একীভূত হয় এবং এর এর নামকরণ করা হয় *ট্রাই-এস* (সোসাইটি ফর দ্য সেকেন্ড সেল্ফ)। 

ভার্জিনিয়া প্রিন্স-এর মতে,*এফপিই*  ছিল বিশ্বের প্রাচীনতম ট্রান্সভেস্টাইট সংগঠন  এই সংগঠনটি মূলত প্রিন্সের সম্পাদিত ম্যাগাজিন *ট্রান্সভেস্টিয়া -এ*র গ্রাহকদের সমন্বয়ে গঠিত হয়। প্রিন্স মনে করতেন যে *ট্রান্সভেস্টাইট* শব্দটির অর্থ কালের প্রবাহে নেতিবাচক অর্থ ধারণ করেছে। তাই তিনি তার ম্যাগাজিনের লক্ষিত পাঠকদের বোঝাতে *ফেমপার্সনেটর*  শব্দটি ব্যবহার করেন, যার অর্থ ছিল এমন পুরুষ যারা নারীর সাজ-পোশাক পরিধান করেন, কিন্তু যৌনতা বা যৌন চাহিদার দৃষ্টিকোণ থেকে নয় বরং লিঙ্গ পরিচয় ও আত্মপ্রকাশের দৃষ্টিকোণ থেকে। 

## অধ্যায়
সংগঠনের প্রথম দপ্তর ক্যালিফোর্নিয়ায় অবস্থিত ছিল এবং আরেকটি শাখা বোস্টনে অবস্থিত ছিল  এবং সম্ভবত মার্কিন যুক্তরাষ্ট্র জুড়ে আরও অনেক শাখা ছিল।  ১৯৬৪ সালে, এফপিই -এর সদস্যরা সংগঠনের কাউন্সিলের সদস্য জন মিলার (যিনি *জোয়ান মিলার* নামেও পরিচিত) এর আইনি লড়াইয়ে সাহায্য করার জন্য ৩০০ ডলারের একটি আর্থিক অনুদান দেন।

এফপিই -এর ব্রিটিশ শাখা, *দ্য বিউমন্ট সোসাইটি*, ১৯৬৬ সালে প্রতিষ্ঠিত হয় যার প্রধান উদ্যোক্তারা ছিলেন অ্যালগা ক্যাম্পবেল, অ্যালিস পার্নেল এবং অন্যান্য কিছু কর্মী। 

*ফুল পার্সোনালিটি এক্সপ্রেশন – নর্দার্ন ইউরোপ (এফপিই-এনই)* ১৯৬৬ সালের ১৭ নভেম্বর আনেতে প্রতিষ্ঠিত হয়। এই শাখা সংগঠন নির্মানের মূল উদ্যোক্তা ছিলেন হাল। তিনি *এফপিই*  সংগঠনের একজন প্রাক্তন সদস্য ছিলেন। এই সংগঠনটির কার্যক্ষেত্র ছিল সুইডেন, ডেনমার্ক, নরওয়ে, ফিনল্যান্ড ও আইসল্যান্ড। প্রতিটি দেশের নিজস্ব আঞ্চলিক বোর্ড গঠিত হয়, যা ১৯৮২ সালে স্বাধীন হয়ে ওঠে।  তবে ১৯৮০-এর দশকের শেষের দিকে সদস্যদের মধ্যে সংগঠনের ভবিষ্যৎ দিশা নিয়ে মতবিরোধ শুরু হয়। এর ফলে ১৯৯৪ সালে ডেনমার্কে *টিআইডি (ডেনমার্কে ট্রান্সভেসাইট অ্যাসোসিয়েশন)* নামক একটি নতুন সংগঠনের জন্ম হয়। ২০১৭ সালে *টিআইডি* -এর নাম পরিবর্তন করে *ট্রান্সপারসনার্স আই ডেনমার্ক*  রাখা হয়। ২০০০ সালে নরওয়েতে *এফপিই-এন*  গঠিত হয়, যার বর্তমান নাম *এফটিপি-এন*।  *এফপিই-এনই* ২০০২ সালের শেষ নাগাদ কার্যক্রম বন্ধ করে দিয়েছে বলে মনে করা হয়, যদিও এটি এখনও আনুষ্ঠানিকভাবে সংগঠন্টি বিলুপ্ত হয়নি। 

## সমালোচনা
ভির্জিনিয়া প্রিন্সের গঠিত *ফুল পার্সোনালিটি এক্সপ্রেশন (এফপিই)* সংগঠনটি বেশ কিছু সমালোচনার মুখে পড়েছিল, বিশেষ করে সংগঠনের সদস্যপদ কেবলমাত্র হেটারোসেক্সুয়াল (এবং বেশিরভাগ ক্ষেত্রে বিবাহিত) ক্রসড্রেসারদের জন্য সীমাবদ্ধ রাখার জন্য। এছাড়াও, সংগঠনের মধ্যে যৌনবিষয়ক বিষয়বস্তুর উপর কড়া নিয়ন্ত্রণ করার প্রবণতাও সমালোচিত হয়।  প্রিন্স ও তাঁর সংগঠনের এই সীমাবদ্ধ দৃষ্টিভঙ্গির ফলে সমান্তরালভাবে গঠিত *এমপ্যাথি ক্লাব* নামক আরেকটি সংগঠনের সঙ্গে প্রতিযোগিতামূলক সম্পর্ক তৈরি হয়। *দ্য ট্রান্সভেস্টিট*  চিপত্রিকায় প্রকাশিত কিছু চিঠিতে উল্লেখ করা হয়েছে যে, *এফপিই* ও *এমপ্যাথি*  ক্লাবের পত্রিকাগুলো প্রায়শই একে অপরকে আক্রমণ করত এবং একে অপরকে ছোট করে দেখানোর চেষ্টা করত। 

## উত্তরাধিকার
ইতিহাসবিদ এমিলি কুসেন্স ১৯৭০-এর দশকে ট্রান্স সম্প্রদায়ের উপর *ফুল পার্সোনালিটি এক্সপ্রেশন* (এফপিই) -এর প্রভাব নিয়ে গুরুত্বপূর্ণ আলোচনা করেছেন। তিনি উল্লেখ করেন যে, এফপিই-তে *অ্যান্ড্রোজাইনি*  অর্থাৎ নারী-পুরুষ বৈশিষ্ট্যের সমন্বয়কে একটি স্বাভাবিক রূপ হিসেবে দেখা হতো। এটি স্পষ্টভাবে প্রতিফলিত হয় সংগঠনের প্রতীক চিহ্নে যেখানে নারীনৈষর্গিক এবং পুরুষনৈষর্গিক চিহ্ন একসাথে ব্যবহার করা হতো।  কুসেন্স আরও যুক্তি দেন যে, এফপিই আসলে একটি আদর্শিক কাঠামো তৈরি করেছিল যার মাধ্যমে রাজনৈতিকভাবে গ্রহণযোগ্য লিঙ্গ বিচ্যুতি (যেমন ট্রান্সভেস্টিজম) এবং সামাজিকভাবে *বিকৃত* হিসেবে চিহ্নিত *ট্রান্সফেমিনিন* রূপান্তর (যেমন ট্রান্সসেক্সুয়ালিজম)–এর মধ্যে একটি কঠোর বিভাজন সৃষ্টি হয়েছিল। 

## তথ্যসূত্র

বিষয়শ্রেণী:১৯৬২-এ প্রতিষ্ঠিত সংগঠন
বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন